
De rarioribus quibusdam speciebus Phoridarum 
nuper in Austria inventis (Diptera) 

cum 2 figuris 
auctore 

H. SCHMITZ S.J. 

Postquam anno 1942 invitus e Neerlandia decessi et in Austriam 
me contuli, majorem otii mei partem per quattuor annos in investi¬ 
gandis ejus regionis Phoridis consumendo plura milia exemplorum 
et colligere et microscopio examinare potui, quae ad varias hujus 
numerosae familiae species pertinent vel bene notas vel raras vel 
nondum descriptas. Et novas quidem species plus quam 20 praeter 
unam alibi descripturus sum. Hic de iis potissimum agere liceat, 
quas aliis locis ad hoc usque tempus aut rarissime aut semel tan¬ 
tum inventas nunc denuo repertas esse et in Austria occurrere certe 
relatu dignum est, cum ea re non solum, si quod est dubium de 
valore specifico prototyporum olim descriptorum, id penitus tollatur, 
sed etiam notitia, quam de distributione geographica Phoridarum 
habemus, augeatur. 


Subfamilia Phorinarum. 

Chaetopleurophora pygidialis Schmitz, In opere cl. Erw. Lindner 
de dipteris regionis palaearcticae, Phoridae, p. 103 dixi hanc spe¬ 
ciem tunc novam in Neerlandia tantum occurrere, ubi ejus 
etiam metamorphosim universam paulo post observare et in Natuur- 
historisch Maandblad exponere potui. Sed hoc anno 1946 femina 
una in S t y r i a quoque capta est a cl. Dr. F r a n z in via quae 
ab Admont in montem Kalbling ducit, in altitudine 1000—1100 m. 

Citrago disparinervis n. sp. (Fig 1). Genus Citrago usque adhuc 
in Europa monotypicum existimabatur omniaque exempla obser¬ 
vata speciei typicae, C. citrei[ormis Th. B e c k. attribuebantur, quam 
raram esse expertus sum, quamvis a cl- Dr. W o o d in Hereford- 
shire ,,fairly common, but local” appelletur. Vernum duas in Europa 
species distingui oportere usus ab aliquot annis me docuit. Hae 
inter se simillimae sunt, sed alarum nervis facile dignoscuntur. Com¬ 
paranti imaginem photographicam citreiformis $ (Fig. 2) cum 
disparinervi $ (Fig. 1) ultro apparet in citreiformi nervum septi¬ 
mum, qui est omnium nervorum postremus, alae marginem attingere, 
in disparinervi vero (Fig. 1) ante marginem abbreviatum desinere. 
Cum hoc charactere obvio semper sociatus est alter, qui in nervo 
tertio observatur. Hunc in disparinervi videmus multo esse crassio¬ 
rem et ad finem versus parum attenuari, in citrei[ormi vero inde 

ab initio tenuiorem ab altera fere parte tertia paulatim sed mode¬ 
rate incrassari ad finem usque extremum. In figuris hic productis 
differt etiam nervi costalis in utraque specie partitio : in citrei[ormi 
pars costae prior et posterior sunt subaequales, in disparinervi prior 
est relative longior. Sed hoc discrimen non est adeo constans, ut 
usui esse possit. In aliis corporis partibus differentia notabilis non 
deprehenditur praeterquam in forcipibus hypopygiorum. $ non 
certe nota. Longitudo corporis 1,25—2 mm. 



C. disparinervis $ mihi ab anno 1942 nota erat ex Bavaria 
duobus exemplis, quorum alterum Dr. O. D u d a legerat apud 
Hinterstein in Alpibus Allgau 24.VII 1925, alterum Dr. H. 
Fischer in Donauried Mertingen 11.VIII 1935. Ipse duo exem¬ 
pla collegi in vicinia pagi altissime siti Obergurgl (Otztal, Tyrolia, 
+ 2000 m) diebus 11 et 13 mensis VIII 1944. Quare speciem hanc 
locis editis et montanis Europae centralis concludi, planis vero ma¬ 
gisque ad septemtriones spectantibus deesse conjeceris. 

Triphleba R o n d. Hujus generis varietate specierum et diffi¬ 
cultatibus conspicui species complures rarae in diversis Austriae 
partibus denuo sunt inventae : aequalis Schmitz, 1 $ ad pagum 
Igls in radicibus montis Patscher-Kofl prope Oenipontem in 
Tyrolia + 900 m, 21.X.1943; alpestris Schmitz $, semel tan¬ 
tum antea reperta in R h a e t i c o, nunc altero exemplo $ a me 
lecta in Tyrolia apud Obergurgl in floribus umbelliferis + 2000 
m, 9.VIII 1944 ; aptina Schiner $ , species ad hunc diem extra 
cavernas numquam visa, nunc ter quaterve apertis ac propatulis lo¬ 
cis subalpinis a cl. Dr. H. Franz deprehensa in Styria (Ge- 
sause) ; brumalis Schmitz, hiberno tempore apud Styram, 
Austriae superioris civitatem in carnibus morticinis non 
rara ( $ $ ); [lexipalpis Schmitz, antea ex collectione Win- 
nertz tribus $ $ nota, qui Massiliae in Gallia meridionali lecti 
erant, nunc 5 utriusque sexus exemplis a me capta in vicinia Styrae 
(A u s t r. s u p.) mense Octobri 1944 et ’45, metamorphosis quoque 
observata : feminae enim carne morticina alliciumtur facilesque sunt 

ad educandum ,* forfex S c h m i t 2 , duobus tantum maribus antehac 
nota e Germania oriundis, nunc iterum capta semel a cl. Dr. H. 
Franz in confinio Austriae superrioris et Styriae; 
hentrichi S c h m i t 2 , nonnullis , utriusque sexus exemplis apud 
Kalksburg prope Vindobonam e me et extra Austriam inf e- 
r i o r e m a Dr. Franz etiam in superiore observata ; hypo~ 
pygialis S c h m i t z, tribus antehac exemplis maribus totidem loco¬ 
rum diversorum nota, apud Styram Austriae superioris 



Fig. 2. 

Citrago citreiformis Th. Becker .$ , ala, microphot. X 34. 
mensibus Octobri et Novembri non rare in carnibus morticinis, in 
copula quoque a me deprehensa, id quod omne dubium de valore 
proprio hujus speciei e medio tollit, cum feminae a feminis Triphle~ 
bae bicornutae S t r o b 1 aperte differant, quamquam mares aegre 
distinguuntur ; inaequalis Schmitz, 1 $ in Hungerburg (+ 900) 
prope Oenipontem in T y r o 1 i a ; denique renidens Schmitz 9 , 
quae femina semel tantum in F e nni a observata erat, nunc altero 
exemplo a cl. Dr. H. Franz capta in S t y r i a 1945. Accedit spe¬ 
cies una nova. 

Diplonema freyi Schmitz $ . Primum capta a cl. Dr. Frey in 
F e n n i a, iterumque a Dr. Speiser in Borussia prope dicta 
orientali apud pagum Gross-Raum. Marem unum irretivi in vicinia 
pagi Garsten prope Styram in Austria s u p., 13.IX 1944. Non 
est igitur propria regionum borealium. 

Diploneura unisetalis Schmitz, quae non est nota nisi et A u- 
stria superiore, in ea provincia identidem a me lecta est. 
Nonnulla utriusque sexus exempla in vicinia pagorum Garsten, 
Pergern, Aschach ad Styram flumen, mensibus Majo usque ad ex¬ 
tremum Julium annis 1943—45. Uni ex $ $ spina illa anterodor¬ 
salis femoris tertii deest, a qua species nomen ducit, id quod deter¬ 
minationem reddit subdifficilem. Accedit generis Diploneurae s. str. 
species una nova. 

Diplonema (Dohrniphora) cornuta B i g o t. 1 $ reti captus in vi¬ 
cinia pagi Aschach ad Styram flumen in Austria s u p., 30.VII 
1945. Mirum est feminam ad hunc diem numquam in Europa esse 
observatam, quae parum circumvolare videtur. 

Billotia inermis S c h m i t z. Genus et speciem typicam anno 
1944 descripsi in periodico Natuurhistorisch Maandblad, exemplis 
usus utriusque sexus, quae Kalksburgi prope Vindobonam in ne¬ 
more collegii manu consito irretiveram. Postea denuo 4 $ $ in¬ 
veni eodem loco Austriae inferioris, sed alibi nullas. 

Conicera schnittmanni Schmitz. 4 $ $ hujus speciei, quae non 
facile a C. [loricola Schmitz discernitur, in Austria supe¬ 
riore inveni prope civitatem Styram et pagum vicinum Garsten. 
Hypopygiorum maceratione de recta determinatione omnium horum 
exemplorum certo constat. Adverti numerum exiguorum stilorum 
sensitivorum in extremo forcipe sinistro varium esse. Sunt fere tres 
numero, rarius 2 vel 4, in speciebus propinquis semper numero 
multo majore. Brevitas nervi costalis in originali descriptione prae¬ 
dicata non est semper adeo conspicua et ad 0.36 pertingere potest. 

Conicera pauxilla Schmitz in duas species dividenda est, 
quarum alterutra est nova. At utra sit nova, certo dijudicari nequit, 
donec comparentur prototypi Limburgenses Conicerae pauxillae 
collectionis meae, quos nunc, quod dolendum est, prae manibus non 
habeo. Inter se distinguuntur variis proprietatibus, quae in longitu¬ 
dine antennarum ( $ ) et in omnibus tribus pedum paribus, exempli 
gratia in forma organi scolopalis femorum medii paris ( $ ) conspi¬ 
ciuntur. Veri simile est speciem longioribus antennis et organo 
scolopali paulo ampliore ejusque processu digitiformi magis promi¬ 
nenti praeditam esse novam. Hanc et legi et educavi in Austria 
inferiore (Hundsheim prope Hainburg ad Danubium 28.X 
1942, Kalksburg prope Vindobonam 13.V 1943) et superiore 
(Steyr, 6.VII 1944). 

Phora hyperborea Schmitz, antehac nota ex F e n n i a et 
S i 1 e s i a e montibus, a cl. Dr. H. F r a n z lecta est semel in 
Tyrolia (Gschnitztal, $ ). 

Phora hamata Schmitz, nota tantum ex Palatino Germa¬ 
niae et Austria inferiore, ab eodem investigatore inventa 
anno 1945 in Austria sup. (Sengsengebirge). 

Phora velutina M e i g e n (syn. batava Schmitz, non velutina 
Becker et auct.) Praeter holotypum Meigeni (Stolberg prope Aquis- 
granum in Rhenania) et exempla pauca provinciae Limburgen- 
sis in N e e r 3 a n d i a mihi nullum notum erat praeter unum $ 
Silesiacum minus typicum propter tarsos anteriores minus dilatatos. 
Nunc alterum exemplum $ ejusmodi habeo in Austria supe¬ 
riore prope pagum Pergern ad Styram flumen captum. Utrum¬ 
que speciei cuidam diversae ac novae attribui oportere suspicio est. 
Sed res decidi sine collectione mea nequit. Praeter hanc dubiam ac¬ 
cedit una sp. nova ( 3 ) Austriae superioris. 

Subfamilia Aenigmatiinarum. 

Aenigmatias Meinert. 1 $ speciei novae a Dr. H. F r a n z 
feliciter inventus in subalpina regione Carinthi a e in vicinia pagi 

Heiligenblut in latere australi montis Sonnblick (Kleine Fleiss, 
Hohe Tauern). 


Subfamilia Metopininarum. 

Woodiphora retroversa Wood, quae in A n g 1 i a raro, a me in 
in D a n i a semel, in provincia Limburgensi Neerlandiae sae¬ 
pius capta soli frigidioris propria videbatur, tamen illis finibus non 
continetur ; nam semel ( 3 ) in Austria superiore in eam 
incidi prope Styram civitatem 24.VII. 1944. 

Gymnophora integratis S c h m. Hanc speciem virili sexu G. ar¬ 
cuatae M e i g. simillimam ac difficulter discernendam montanas re¬ 
giones praeferre observationibus Austriae inferioris 
(Kalksburg) et superioris confirmatur. Maturius quam arcuata 
apparet tempore verno et alteram generationem habet autumnalem. 
Marem nunc tandem a G. arcuata $ distinguere didici maceratis 
hypopygiis. Processus enim ille mire contortus, quem in opere cl. 
Lindner supra citata p. 35 fig. 30 delineatum litera f indicavi, ar¬ 
cuatae solius proprius est longeque aliam in integrati $ prae se 
fert formam. Major est et planus, apice rotundato, non praeacuto. 
In reliquis duabus Europae speciebus idem est valde imminutus et 
ad exiguum tuberculum redactus. 

Genus Megaselia R o n d., speciebus mirum in modum abundans, 
licet etiam in Austria plurimis formis occurrat, eam tamen distri¬ 
butionem geographicam habere videtur, ut ne eas quidem species, 
quae alibi non sunt adeo rarae, hoc quadriennio in Austria omnes 
invenerim. Non quod credam has universas istis locis omnino dees- 
se, at certe rariores aliquas ex iis hic esse putem, quam sunt in 
Europa occidentali. Verum hanc rem interpretando persequi lon¬ 
gum est ; de valde raris quibusdam speciebus nunc denuo inventis 
referam. 

Megaselia { Aphiochaeta) armata Wood (partim, Schm.) bis 
tantum antehac capta in Anglia et Germania, nunc uno $ 
iterum a me irretita ad Pressbaum in silva Vindobonensi A u s t r. 
inf. 6.VI 1943. 

M. ( Aph .) groenlandica Lundb., quam in summis Alpibus ex. 
spectari oportebat, nunc tandem multis exemplis inventa est a cl. 
Dr. H. Fr a n z in Kleine Solk (Niedere Tauern) in Styria. 
Praeclarum exemplum istud est distributionis ejus quae borealis- 
alpina vocatur, cum praeter Alpes tantum Groenlandia, 
Scotiae montes, Lapponia fennica, Alta Tatra in H un¬ 
gar i a hac specie incolantur. 

M. (Aph.) nigripes S t r o b 1 partim, Schm.), species item pure 
alpina et groenlandicae affinis, ab eodem cl. viro simul cum praece¬ 
dente in Styria reperta ( $ $ ). 2 $ $ ipse anno 1944 in altissi- 
mis supra Obergurgl montibus T y r o 1 i a e juxta molem glacialem 
(Gurgler Ferner) fere e regione illius celeberrimi loci, quo cl. Prof. 
Piccard anno 1931 e stratosphaera descendens appulit, flores humil- 

limos (caespitantes, forte Saxifraga sp) percurrentes ope exhaus^ 
toris cepi, +2500—2600 m. Feminae harum duarum specierum si¬ 
militer ac mares eo inter se distinguuntur, quod groenlandica 9 
metatarsum primi paris pedum habet breviorem, nigripes $ longio¬ 
rem. 

M. ( Aph •) valvata S c h m., subalpina et alpina, in T y r o 1 i a in 
valle Stubai et apud Obergurgl communis, etiam in S ty r i a (Nie- 
dere Tauern) a Dr. Franz reperta. 

M. (Aph.) trichorrhoea S c h m. ex una T y r o 1 i a antehac re¬ 
lata, etiam in A u s t r i a s u p. et i n f. in locis Alpibus propioribus 
reperitur. 

M. (Aph.) magnifica Lundb. in Dania primum, post a ch 
Dr. Speiser in Borussia inventa, in silva Vindobonensi semel 
capta ( $ 9 ) 6.VI 1943 (A u s t r. i n f.) 

M. (Aph.) deltomera S c h m. cujus solus ad hunc diem notus 
erat holotypus $ eCroatia oriundus, 13.X 1944 denuo inventa 
in dumetis flumen Styram non longe a civitate comitantibus 
(A u s t r. s u p.) 

M. (Aph.) annulipes S c h m., raro in Austria inf. et su¬ 
periore (Kalksburg, Steyr) veris potissimum tempore invenitur. 

M. (Aph.) atrosericea S c h m., in Alpibus praeter opinionem 
rara, nuper semel a cl. Dr. Franz in Styria reperta (Bosenstein- 
gruppe, Niedere Tauern). 

M. (Aph.) piliventris S c h m., ex Hispania et regione fini¬ 
tima Galliae meridionalis (Hendaye) nota, in Austria 
est potius species alpina. A. Dr. Franz in Styria (Niedere Tau¬ 
ern), a me in Tyro lia prope Obergurgl (+ 1950 m) saepius 
capta. 

M. (Aph.) spinata W o o d, rarissima species in Anglia de¬ 
tecta, a me bis in A u s t r i a i n f e r i o r e ad Kalksburg capta ( $ ) 
21. et 24.VI 1943. 

M. (Aph.) sericata S c h m., cujus solus holotypus antehac notus 
erat, nunc altero exemplo masculo capta inAustriainferiore 
ad Kalksburg prope Vindobonam 16.IV 1943 ( $ ). 

M. (Aph.) ignobilis S c h m., quam in provincia Limburgensi 
Neerlandia detectam postea in coli. King e Scotia vidi, in 
Austria sup. apud Styram non est rara, 

Megaselia (Megaselia) albicans W o o d, species bona a cl. Lund- 
beck immerito addubitata, etiam in Austr. superiore occur¬ 
rit, sed raro. Bis a me lecta apud Styram civitatem in monte Dam- 
berg 30.IV et silva Munichholz 19.V.1946. 

M. (s. str.) rivalis W o o d, a cl. Dr. Franz in stercoribus, quae 
diu deferbuerant, 1 3 3 9 $ inventa, quo loco Austria supe¬ 
rior et Styria inter se contingunt, + 1400 m. 

M. (s. str.) incongruens S c h m. Species olim a cl. Dr. Speiser 
in Pommerania in fenestra cursitans inventa, nec umquam 
postea ullo loco, ita ut paene desperare coeperim eam denuo inven- 

tum iri. Nunc in Austria sup. apud Ternberg et alibi nonnullis 
exemplis reti capta, simulque a Dr. Speiser in Borussia inventa. 

M. (s. str,) testacea Schm. Holotypum solum mihi notum in 
Hibernia 1937 captum eo tempore cunctabundus descripsi ( $ ). 
Esse speciem bonam et a M. lutea Meig. vere distinctam nunc $ 
et $ confirmant in Austria inferiore (Kalksburg, 13.V. 
1943) et superiore (Pergern, 10.VI 1944) capta. 

M. (s. str.) riorica S c h m., alpina, e T y r o 1 i a nota. Praeter¬ 
quam quod eandam non longe ab originali loco (Vent) in propin¬ 
qua valle Otztal in "T y r o 1 i a cepi, observata quoque est nonnullis 
exemplis in ove motticina verno tempore in S t y r i a e monte al- 
tissimo Gr. Pyhrgas + 2300 m, et Haller Mauern ( $ $ ) a cl. Dr. 
H. Franz. 

M. (s. str.) longicostalis W ood, species antehac in regionibus 
magis ad septemtriones vergentibus aliquoties observata, ne ab Al¬ 
pibus quidem aliena est. Testis est exemplum a cl. Dr. Franz in ster¬ 
core bovino congelato in Styria inventum (Haller Mauern, 
Gstattmaier Alm, + 900 m). 

M. (s. str.) mortenseni Lundb., semel irretita in descensu a 
monte Hohe Dirn (+ 1150 m) in Austria superiore. 

Accedunt complures generis Megaseliae species novae. 

Genus Plastophora B r u e s. Species hujus generis, quamvis ex¬ 
cepta P. rufa W ood minime vulgares sint, omnes tamen a me col¬ 
ligi potuere ex Europa descriptae : aristica Schm. 21.IV 1945 prope 
Aschach ad Styram flumen in Austr. superiore; elongata 
W o o d 4.VI 1945 ibidem ; spinigera Wood 15.V.1945 ibidem ; 
pungens Lundb. 15.IV.1946 ad Pergern Austr. sup; brevi - 
cornis Schm. 19.IV. 1943 ad Kalksburg Austr. i n f.; stylo - 
procta Schm. satis multis exemplis ac locis Austr. sup. annis 
1943—46, variis diebus a 16.IV usque ad 12.VI, sed mense Aprili 
frequentius ; in Austria sup. ad Kalksburg 1943 diebus 14, 15, 
17, 19 IV 1943 ; rufa W ood passim in utraque Austria a 
mense IV ad VII, sed Majo longe frequentius. 

Veruanus oldenbergi S c h m. 4 $ $ in hortis collegii Kalks¬ 
burg, Austr. i n f. 18.V, 21 et 29. VI 1943—44. $ cum me fu¬ 
gerit, quod doleo, ignotus etiamnune manet, 

Metopina heselhausi S c h m. 9 $ $ diebus 10, 15, 18—20, 29 
Julii 1944 et 45 rete super acervo composito stercoribus et reliquiis 
variis versando cepi in horto quodam Styrae civitatis Austr. 
sup. Species nota ex Neerlandia et insulis Azoris. 

Metopina crassinervis Schm. semel tantum capta antehac apud 
Baaksem in Neerlandia, nunc iterum reperta apud Kalksburg in # 
Austr. inferiore 24.VI.1943, S unus. Femur tertii paris 
pedum hujus speciei organo illo solito sensitivo ab interiore parte 
carere praeter expectationem inveni. 


Styrae, die 14 m. Augusti 1946. 


